**Referat af Tillidsrepræsentantmøde**

**Tirsdag den 24.8.2021 kl. 12.30 – ca. 15.00**

**Dirigent: Maiken Referent: Christian**

**Dagsorden:**

**Pkt. 046 – 21 Godkendelse af referat fra d. 8.6.2021**

Referatet blev godkendt.

**Pkt. 047 – 21 TR’ernes punkt**

**HL:** De er kommet godt i gang med skoleåret. Skoleplanen er blevet udleveret. Dog er der stadig udfordringer i forhold til Corona-smitte, og det vækker bekymring. Der er ansat to, hvoraf den ene er ansat på halv tid.

**BR:** Kort før sommer var lærerne til møde med skoleledelsen om skoleplanen, da der var områder, der var nødt til at blive diskuteret. Til dato er det ikke helt afklaret, og dialogen fortsætter mellem ledelse og lærergruppen. En til to stillinger er slået op.

**HØ:** Specialgrupperne fik ændret deres arbejdstid lige før sommer, og det har givet to opsigelser og en sygemelding. I indskolingen har der også været en opsigelser og der skal søges nye kolleger. Den første uge har været positiv for lærerne.

**EG:** Det har været en meget svær start, hvor fokus har været på Corona. Fagfordelingen er kommet på plads, men det har været hårdt arbejde. Det har været svært at få nye kolleger, og de, der gerne ville, sprang fra i sidste øjeblik. Tre stillinger er slået op, men kun ganske få ansøgninger. Coronasmitten er høj blandt børn. Der mangler vejledning blandt kollegerne om, hvad der er retningslinjerne ved smitte, nærkontakt etc. Skolebestyrelsen er orienteret om skolens udfordringer. Kollegerne er i gang med samtale om opgaveoversigterne med lederen. Aftale om frihedsgraderne er stadig uafklaret.

**HV:** Der er kommet opsigelser på HV, som gør, at der mangler læreruddannede. Skoleplanen er ikke blevet drøftet, men orienteret om. Skemaerne var først klar fredagen før eleverne mødte. Det har givet frustration særligt i forbindelse med opsigelser, der gør skemaerne ufuldstændige. Rekruttering, økonomi, APV, rengøring er områder, der løbende bliver diskuteret. TR orienterede om, at der skal dannes en ny G-gruppe, der bliver opført som et specialiseret kommunalt tilbud.

**PPR:** Også i PPR er der også personaleudskiftninger på småbørnsområdet. Der skal ansættes nye. PPR har været på internat, der var en god lejlighed til at få ansigter på hinanden.

**Pkt. 048 – 21 KS orientering**

* Maiken orienterede om ansvars- og opgavefordeling i kredsen for skoleåret 2021/22. Særlig opmærksomhed på årets indsatsområder; arbejdstid lokalt, medlemmer og kredsens økonomi.
* Den nye kommunale Whistlerblowerordning bliver nærmere beskrevet i næste Knyt.
* Albertslund har fået ny direktør. Han kommer fra en tilsvarende stilling i Dragør. Han hedder Henrik Harder.
* Kredsen har fået nyt telefonsystem, Telia Touchpoint, der giver en langt mere fleksibel løsning for kredsen.
* Der blev orienteret om skolestrategiens anbefalinger og processen frem mod endelig beslutning.
* Der blev kort orienteret om budgetkataloget og mulighed for høringssvar med frist d. 9. september 2021.

**Pkt. 049 – 21 Evaluering af kredsweekend**

Fede faciliteter, godt program, baren var en anelse dyr. Der manglede måske lidt icebreakere som bordfodbold, bordtennis, etc, som findes på Frederiksdal. Der var delte meninger om Lars Trier Mogensens foredrag. Flere oplevede, at han var alt for dystopisk. Men ingen kan være i tvivl om, at foredraget efterfølgende skabte debat. Det var fedt med mødet med politikerne, og kollegerne oplevede, at det var rart at kunne ytre sig om alt det, der rør sig i lærergruppen. Nogen kunne godt se, at den type møde kunne være allerede om fredagen, når alle er friske og til stede. Det er en fantastisk kreds med en god ånd, der er tæt på medlemmernes arbejdsliv. Politikerne var gode til at lytte på de mange indlæg, der blev fremsat med gejst og positiv stemning.

**Pkt. 050 – 21 A20**

Skoleplanen blev diskuteret med udgangspunkt i skolernes proces, den skriftlige udsendte plan og præamblen i ”Aftale om arbejdstid for undervisere i kommunerne”. Forvaltningen fastholder, at der skal fuldmagter til for at få udleveret opgaveoversigterne. TR’erne får opdateret fuldmagterne.

**Pkt. 051 – 21 Medlemmer**

* Kredsen har velkomstmapper til nye medlemmer.
* TR’erne fik Opdaterede medlemslister og melder tilbage om årsager til ikke-medlemskab.

**Pkt. 052 – 21 Evt.**

*Maiken Amisse*

Kredsformand/

Fællestillidsrepræsentant